|  |
| --- |
| **Budapest Főváros VII. kerület Erzsébetváros Önkormányzata**  Maár Balázsirodavezető |

Iktatószám:

Napirendi pont: ….

**ELŐTERJESZTÉS**

**A** Pénzügyi és Kerületfejlesztési Bizottság2023**.** október3 **-** airendkívüli

ülésére

|  |  |
| --- | --- |
| **Tárgy:** | Beszerzési eljárást lezáró érdemi döntés ’Informatikai rendszer üzemeltetési támogatásának ellátása’ tárgyában |

**Készítette:**

Maár Balázs

irodavezető

**Törvényességi szempontból kifogást nem emelek:**

dr. Nagy Erika

aljegyző

Az előterjesztést nyilvános ülésen kell tárgyalni.

A határozatok elfogadásához egyszerű szavazattöbbség szükséges.

**Tisztelt Bizottság!**

A Polgármesteri Hivatalnak ’Informatikai rendszer üzemeltetési támogatásának ellátása’ tárgyában szükségessé vált új beszerzési eljárás lebonyolítása. A beszerzési eljárás lefolytatását követően a megvalósításhoz szükséges pontos műszaki leírást az ajánlattételi felhívás 4. pontja tartalmazza (2.számú melléklet).

A tárgyi feladatra határozott idejű szerződést kívánunk kötni, 2023. november 1 – 2024. október 31. közötti időszakra.

Figyelemmel a beszerzés becsült értékének összegére, Budapest Főváros VII. Kerület Erzsébetvárosi Polgármesteri Hivatal a IX/35-1/2023. iktatószámú engedély (1.sz. melléklet) alapján beszerzési eljárást indított a Hivatal telephelyein ’Informatikai rendszer üzemeltetési támogatásának ellátása’ tárgyában.

Budapest Főváros VII. kerület Erzsébetváros Önkormányzatának és Polgármesteri Hivatalának Beszerzési Szabályzata (a továbbiakban: Beszerzési Szabályzat) rendelkezései alapján az alábi három gazdasági szereplő részére került megküldésre az ajánlattételi felhívás (2.sz. melléklet):

* POWER Informatika Kft.
* Cogitnet Kft.
* SIGHTSPOT NETWORK Kft.

Az ajánlattételi határidőig, vagyis 2023. szeptember 19. 16:00 –ig az alábbi cégek küldték meg ajánlataikat (3-4. sz. mellékletek):

* POWER Informatika Kft.
* SIGHTSPOT NETWORK Kft.

Az ajánlatok bírálata:

|  |  |  |
| --- | --- | --- |
| **Ajánlattevő megnevezése** | **Ajánlati ár** (bruttó) | **Megjegyzés** |
| SIGHTSPOT NETWORK Kft. | 21 640 800 Ft (nettó 17 040 000 Ft) | érvényes |
| POWER Informatika Kft. | 17 885 664 Ft (nettó 14 083 200 Ft) | érvényes |
| Cogitnet Kft. | - Ft | a megadott határidőig nem érkezett be ajánlat |

A bírálóbizottság megállapította, hogy a bírálati szempont szerint)- szolgáltatás ellenértéke egy összegben megadva - a legelőnyösebb ajánlatot a POWER Informatika Kft. nyújtotta be (5. sz. melléklet).

Budapest Főváros VII. kerület Erzsébetváros Önkormányzatának és Polgármesteri Hivatalának Beszerzési Szabályzata IV. fejezet 2.3. és 2.4 pontjai alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek…”*

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

1. *A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.* *Továbbá az eljárást lezáró érdemi döntés meghozatala során az IV. 2.3.2 a) - i) pontokban felsorolt esetekben.*

*Jelen pont alkalmazása esetén 3 ajánlat bekérése nem mellőzhető. A beérkezett ajánlatok értékeléséről bírálati jegyzőkönyv felvétele kötelező. Az alkalmazandó iratmintát a Szabályzat 1. számú melléklete tartalmazza.*

*b) A beszerzési eljárást lezáró érdemi döntés meghozatala ez esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A szükséges fedezet biztosítása rendelkezésre áll, Budapest Főváros VII. kerület Erzsébetvárosi Polgármesteri Hivatal 2023. évi költségvetésében az 5106 – Informatikai kiadások címen.

A fentiekre való tekintettel kérem, hogy a Tisztelt Bizottság az előterjesztést megtárgyalni és a határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2023. (X.03.) határozata informatikai rendszer üzemeltetési támogatásának ellátása tárgyában**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy engedélyezi a POWER Informatika Korlátolt Felelősségű Társasággal (székhelye: 1036 Budapest, Galagonya utca 5.; fszt. 8., adószáma: 23995794-2-41; cégjegyzékszám: 01 09 353992; képviseli: Kacskovics Miklós, ügyvezető) és Budapest Főváros VII. Kerület Erzsébetvárosi Polgármesteri Hivatal közötti szerződéskötést ’Informatikai rendszer üzemeltetési támogatásának ellátása’ tárgyában mindösszesen nettó 14 083 200 Ft + 3 802 464 Ft Áfa összegben.

**Felelős:** Niedermüller Péter polgármester

**Határidő:** a Felek által történő aláírást követően

Budapest, 2023. szeptember 20.

Maár Balázs

irodavezető

Informatikai és Ügyviteli Iroda

Mellékletek:

1. sz. melléklet - Ajánlattételi felhívást engedélyező levél
2. sz. melléklet - Ajánlattételi felhívás
3. sz. melléklet – POWER Informatika Kft ajánlata
4. sz. melléklet – SightSpot Network Kft. ajánlata
5. sz. melléklet - Bírálóbizottsági jegyzőkönyv