|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás AKÁCFA UDVAR Kft. ügyvezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. október 3 - ai rendkívüli**

**ülésére**

|  |  |
| --- | --- |
| **Tárgy:** | Tulajdonosi döntés az AKÁCFA UDVAR Építőipari és Ingatlanforgalmazó Korlátolt Felelősségű Társaság részére nyújtandó, veszélyelhárítás céljára biztosított, vissza nem térítendő támogatás tárgyában |

**Készítette:**

Péderi Tamás

AKÁCFA UDVAR Kft. ügyvezetője

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Az **AKÁCFA UDVAR Építőipari és Ingatlanforgalmazó Korlátolt Felelősségű Társaság** (székhely: 1073 Budapest, Akácfa utca 61., cégjegyzékszám: 01-09-893870, adószám: 14211447-2-42, képviseli: Péderi Tamás ügyvezető) tulajdonában álló Akácfa utca 61. szám alatt (hrsz.: 34089) található ingatlan állapota erősen leromlott az elmúlt időszakban. Korábban megállapításra került, hogy az épület hosszabb távú állagmegóvása érdekében további munkálatokra lenne szükség. Az elmúlt hónapok során bekövetkezett esőzések következtében a helyzet tovább romlott, ezért szükséges a nevezett ingatlanban elvégezni a veszélyelhárítási munkálatokat (többek között tetőlécezés, hornyolt cserépfedés javítása, falszegély szerelése és az ehhez szükséges zsaluzások, állványozások, bontások, törmelékszállítás). Az AKÁCFA UDVAR Kft. gazdasági tevékenységet nem folytat, ezért bevétellel nem rendelkezik, így szükséges, hogy a tulajdonos, **Budapest Főváros VII. kerület Erzsébetváros Önkormányzata** vissza nem térítendő támogatást nyújtson az Akácfa Udvar Kft. részére.

A Társaságnak bruttó 4.743.843,- Ft forrás biztosítása szükséges a 1071 Budapest, Akácfa utca 61. alatti ingatlan vonatkozásában veszélyelhárítással kapcsolatos munkálatok elvégzéséhez.

A támogatás fedezetét Budapest Főváros VII. Kerület Erzsébetváros Önkormányzata 2023. évi költségvetéséről szóló 3/2023. (II.15.) számú rendelete „5503 Önkormányzat működése” költségvetési sor biztosítja.

A Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága döntési hatásköre a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III. 26.) sz. önkormányzati rendelet 5. § (1) bekezdésén alapul.

*„5. § (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”*

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2023. (X. 03.) határozata az AKÁCFA UDVAR Építőipari és Ingatlanforgalmazó Korlátolt Felelősségű Társaság részére veszélyelhárítás céljára nyújtandó, vissza nem térítendő támogatás tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt,

1. hogy az AKÁCFA UDVAR Építőipari és Ingatlanforgalmazó Korlátolt Felelősségű Társaság (székhely: 1073 Budapest, Akácfa utca 61., cégjegyzékszám: 01-09-893870, adószám: 14211447-2-42, képviseli: Péderi Tamás ügyvezető) részére veszélyelhárítás címén vissza nem térítendő támogatást nyújt bruttó 4.743.843,- Ft összegben. A támogatás a 1071 Budapest, Akácfa utca 61. szám (hrsz.: 34089) alatt található ingatlan veszélyelhárítási munkálataihoz használható fel.
2. jóváhagyja a határozat mellékletét képező megállapodást.
3. felkéri Budapest Főváros VII. kerület Erzsébetváros Önkormányzata Polgármesterét és a az AKÁCFA UDVAR Építőipari és Ingatlanforgalmazó Korlátolt Felelősségű Társaság ügyvezetőjét a határozat mellékletét képező megállapodás aláírására.
4. felkéri az AKÁCFA UDVAR Építőipari és Ingatlanforgalmazó Korlátolt Felelősségű Társaság ügyvezetőjét az 1. pont szerinti összeg felhasználásáról, számlamásolatokkal alátámasztott, írásbeli tájékoztató benyújtására a Budapest Főváros VII. kerület Erzsébetváros Önkormányzata számára 2024. január 31-ig.

**Felelős:** Niedermüller Péter polgármester

**Határidő:** 1-2. pont tekintetében: azonnal,

3. pont tekintetében 2023. október 31.

4. pont tekintetében: 2024. január 31.

Budapest, 2023. szeptember 21.

Előterjesztés melléklete:

- Akácfa u. 61. árajánlat

- Akácfa u. 61. tulajdoni lap másolat

Határozati javaslat melléklete:

- Megállapodás

Péderi Tamás

AKÁCFA UDVAR Kft. ügyvezetője