|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás Erzsébetvárosi Piacüzemeltetési Kft. ügyvezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. október 3 - ai rendkívüli**

**ülésére**

|  |  |
| --- | --- |
| **Tárgy:** | Bp. VII. ker. Klauzál tér 11. Társasház udvarán az Önkormányzat használatában lévő udvarra és belső területre vonatkozó használati megállapodás megkötése |

**Készítette:**

Péderi Tamás

Erzsébetvárosi Piacüzemeltetési Kft. ügyvezetője

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás ügyvezető** |

**Tisztelt Bizottság!**

A Katakomba Művészeti Műhely Alapítvány **(**székhely: 2071 Páty, Arany János u. 38.; nyilvántartási szám: 01-01-0003262; adószám: 18053539-1-13; képviseletében eljár: Németh László Gábor) fenntartható integrált karácsonyi vásárt és közösségi napokat szeretne megvalósítani Erzsébetvárosban. A rendezvény fő célja a VII. kerület és a Belváros, Klauzál téri Vásárcsarnok kulturális, közösségi életének fellendítése, a közösségépítés, a fenntartható és közösségi gondolkodásra nevelés.

A tervezett programok egyszerre képviselik a közösségi gondolkodás, a fenntarthatóság és a befogadó társadalom üzenetét, olyan aktivitásokon, egyéni élményeken keresztül, amelyek egyrészt attitűdváltásra ösztönzik a résztvevőket a fogyasztással, az ökológiai lábnyom csökkentésének szükségességével, másrészt szemléletváltásra a fogyatékossággal élő emberekkel kapcsolatosan. Mindezt olyan formában, hogy a különböző korosztályok, eltérő társadalmi helyzetben élő emberek számára egyaránt érdekes és vonzó legyen.

A szervezők célkitűzése egy, a Fővárosban egyedülálló karácsonyi vásár megszervezése az adventi időszak 4 hétvégéjén. A szervező célja a tudatos vásárlás fontosságának, az újrahasznosítás lehetőségeinek ismertetése, a természetes anyagokból készült, környezettudatos és fenntarthatóbb mindennapi élet kialakítását elősegítő termékek, a hazai designerek/tervezők munkáinak, a magyar termelők finomságainak és a fogyatékossággal élők által készített minőségi termékek népszerűsítése.  
  
A tervezett programok helyszíne a Klauzál Téri Vásárcsarnok átjáró, amely a Klauzál tér 11. szám alatti társasházzal közös udvar, valamint a Klauzál Téri Vásárcsarnok földszintjén lévő közös használatú területe.

**A projekt megvalósításának tervezett időpontjai:**

* **2023. november 24-26. (péntek-vasárnap)**
* **2023. december 1-3. (péntek-vasárnap)**
* **2023. december 8-10. (péntek-vasárnap)**
* **2023. december 15-17. (péntek-vasárnap)**

A szervező az adott napokra vonatkozó konkrét hely- és időigényt legkésőbb az adott időpontot 8 nappal megelőzően határozza meg, jelzi az Üzemeltető részére.

Az Önkormányzat a csatolt Használati megállapodás 3.1. pontja alapján jogosult a Klauzál tér 11. szám alatti társasházzal közös udvar hasznosítási jogát, ill. annnak bármelyik elemét harmadik személyek részére a Társasház további bármiféle engedélye és hozzájárulása nélkül átengedni.

Az Önkormányzat a csatolt használati megállapodás 3.3 pontja alapján: „*A Használattal Érintett Területeket az Önkormányzat jogosult maga használni, hasznosítani, azokat a Társasház hozzájárulása nélkül harmadik személyek használatába adni, különösen ideértve a Vásárcsarnoknak a Társasház főbejáratán, ill. udvarán való gyalogos megközelítését is.”*

A Klauzál Téri Vásárcsarnok közös használatú területei vonatkozásában az Antik Centrál Kft.-vel (székhely: 1137 Budapest, Pozsonyi út 30. VI. em. 26.) használati szerződés van hatályban, melynek alapján vasárnaponként Antik Placc kerül megrendezésre. A karácsonyi vásár és az Antik Placc párhuzamos megvalósítása érdekében a szervezők között egyeztetés zajlik, azonban megállapodásuk hiányában felmerülhet az Antik Centrál Kft.-vel fennálló használati szerződés módosítása vagy megszüntetése.

A Katakomba Művészeti Műhely Alapítványa fenti projekt megvalósítása érdekében használati szerződés megkötését kezdeményezte, amelynek tervezetét csatoljuk.

A használati díj mértékére az udvar vonatkozásában a Klauzál téri Vásárcsarnok bérleti díjainak, illetve őstermelői helyhasználati díjainak megállapítása tárgyú 954/2020. (XII.16.) polgármesteri határozatban rögzítettek alapján 75,- Ft+ ÁFA/ m2/ nap összeget, a Klauzál Téri Vásárcsarnok földszinti része vonatkozásában 180,- Ft+ ÁFA/ m2/ nap összeget javasolunk.

A Budapest Főváros VII. Kerület Erzsébetváros Önkormányzatának tulajdonában lévő piacokról szóló, Budapest Főváros VII. Kerület Erzsébetváros Önkormánazat Képviselő-testületének 9/2015. (III.31.) önkormányzati rendelete 1.§ (2) bekezdése szerint „*A Budapest Főváros VII. kerület Erzsébetváros Önkormányzatát e rendelet alapján megillető tulajdonosi jogait a Képviselő-testület Pénzügyi és Kerületfejlesztési Bizottsága útján gyakorolja, kivéve azon tulajdonosi jogköröket, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal.”*

**Határozati javaslat**

**Budapest Főváros VII. kerület Erzsébetváros Önkormányzata Képviselő-tesületének Pénzügyi és Kerületfejlesztési Bizottsága …../2023. (X. 03.) határozata a Budapest Főváros VII. kerület Erzsébetváros Önkormányzata mint Használatba adó, az Erzsébetvárosi Piacüzemeltetési Kft. mint Üzemeltető, és a Katakomba Művészeti Műhely Alapítvány mint Használó közötti, a Klauzál Téri Vásárcsarnok átjáró udvarán (Klauzál tér 11.), a közös használatú részre, valamint a Klauzál Téri Vásárcsarnok földszintjén lévő közös használatú részre vonatkozó használati megállapodás megkötése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy hozzájárul a Budapest Főváros VII. kerület Erzsébetváros Önkormányzata mint Használatba adó, az Erzsébetvárosi Piacüzemeltetési Kft. mint Üzemeltető, és a Katakomba Művészeti Műhely Alapítvány (székhely: 2071 Páty, Arany János u. 38.; nyilvántartási szám: 01-01-0003262; adószám: 18053539-1-13; képviseletében eljár: Németh László Gábor) mint Használó közötti, a Budapest, VII. kerület Klauzál tér 11. (hrsz.: 34306/1) Társasház udvarán, a közös használatú területen elhelyezkedő részre, valamint a Klauzál Téri Vásárcsarnok földszintjén lévő közös használatú részre vonatkozó, a határozati javaslat mellékletét képező megállapodás megkötéséhez.

**Felelős:** Niedermüller Péter polgármester

**Határidő:** a határozat kérelmező általi kézhezvételét követő 30 nap

Melléklet:

* Katakomba Alapítvány civilnyilvántartási kivonat
* Katakomba Alapítvány kérelme
* Antik Central Kft. szerződése
* Megállapodás használati, hasznosítási jog, építési jog és reklámozási jog biztosításáról

Határozati javaslat melléklete:

* Megállapodás-tervezet használat biztosításáról

Budapest, 2023. október 3.

Péderi Tamás

Erzsébetvárosi Piacüzemeltetési Kft. ügyvezetője