|  |
| --- |
| **Budapest Főváros VII. kerület Erzsébetváros Önkormányzata**  Nagy NóraKabinetvezető |

Iktatószám:

Napirendi pont: ….

**ELŐTERJESZTÉS**

A Pénzügyi és Kerületfejlesztési Bizottság2023. október 3-ai rendkívüli

ülésére

|  |  |
| --- | --- |
| **Tárgy:** | Javaslat beszerzési eljárást lezáró érdemi döntés meghozatalára nyomdai keretszerződés tárgyában |

**Készítette:**

Sedlák Rita

fejlesztési koordinációs referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzatának időről időre szüksége van lakossági szolgáltatásokhoz kapcsolódó kisebb eszközökre és nyomdai szolgáltatásokra. Az ebből a célból 2023. január 1. napjától 2023. december 31. napjáig kötött nettó 4 000 000 forint + Áfa összegű szerződés keretösszege kimerülőben, ezért a 2023. évben még szükséges, tervezett szolgáltatásokhoz új keretszerződés megkötése indokolt.

Tekintettel a 2023. évben megkötött szerződésekre: még érvényben lévő nyomdai keretszerződés (nettó 4 000 000 forint + Áfa), megállapodás (Szociális Kisokos kiadvány nettó 3 799 380 forint + Áfa) és vállalkozási szerződés (A Zsidó Budapest 150 éve kiadvány nettó 2 135 070 forint + Áfa) egybeszámítási kötelezettség van. A korábbi keretszerződéssel, a megállapodással, a vállalkozási szerződéssel és jelen tervezett keretszerződéssel (5 000 000 forint + Áfa) igénybe vett szolgáltatások szerződés szerinti azonos, közvetlen célra irányulásával funkcionális és gazdasági egység valósul meg. Fentiek miatt a beszerzések értéke egybeszámítandó, a tervezett keretszerződéssel a szolgáltatások egybeszámított összértéke: nettó 14 934 450 forint + Áfa.

Budapest Főváros VII. Kerület Erzsébetváros Önkormányzatának és Polgármesteri Hivatalának Beszerzési Szabályzata IV. fejezet 2.4. pontja alapján:

„*2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

*a) A nettó 5.000.000 Ft összeget meghaladó, de a nettó 10.000.000 Ft összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során. Továbbá az eljárást lezáró érdemi döntés meghozatala során a IV. 2.3.2 a)- i) pontokban felsorolt esetekben.*

*b) A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A Beszerzési Szabályzat IV. fejezet 2.3.1. pontja alapján három gazdasági szereplő részére került megküldésre az ajánlattételi felhívás (2. sz. melléklet), melyek a következők:

* CREVOCORP Kft.
* Regiszter Printing Kft.
* Another Print Kft.

Az ajánlattételi határidőig, vagyis 2023. szeptember 25-én (hétfőn) 12 óráig az alábbi cégek küldték meg ajánlataikat:

* CREVOCORP Kft.
* Another Print Kft.

A Regiszter Printing Kft.-től a megadott határidőig nem érkezett be ajánlat.

Az érvényes ajánlatok közül a legelőnyösebb ajánlatot a CREVOCORP Kft. nyújtotta be (5. sz. melléklet).

A fentiekre való tekintettel kérem, hogy a Tisztelt Bizottság az alábbi határozati javaslatot elfogadni, és a fentebb megjelölt tárgyú beszerzésre vonatkozó keretszerződés megkötését nettó 5 000 000 Ft + Áfa, mindösszesen bruttó 6 350 000 Ft összegben a CREVOCORP Kft.-vel (székhelye: 1136 Budapest, Raoul Wallenberg utca 2. III. em. 1. ajtó; adószáma: 23341346-2-41) engedélyezni szíveskedjen.

Kérem a Tisztelt Bizottságot az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2023. (X. 3.) határozata nyomdai keretszerződés tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy engedélyezi a CREVOCORP Kft. és Budapest Főváros VII. kerület Erzsébetváros Önkormányzata közötti nyomdai keretszerződés megkötését nettó 5 000 000 Ft + Áfa, mindösszesen bruttó 6 350 000 Ft összegben.

**Felelős**: Niedermüller Péter polgármester

**Határidő:** 2023. október 31.

Budapest, 2023. szeptember 25.

Nagy Nóra

kabinetvezető

Mellékletek:

1. sz. melléklet - Ajánlattételi felhívást engedélyező levél
2. sz. melléklet - Ajánlattételi felhívás
3. sz. melléklet - CREVOCORP Kft. ajánlata
4. sz. melléklet - Another Print Kft. ajánlata
5. sz. melléklet - Bírálati jegyzőkönyv