**357/2016. (IX.12.) számú Képviselő-testületi határozat:**

**- „Elektromos töltőállomás alprogram a helyi önkormányzatok részére” című pályázaton való részvételről -**

*(16 igen, 0 nem, 0 tartózkodás)*

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Budapest Főváros VII. kerület Erzsébetváros Önkormányzata a Nemzetgazdasági Minisztérium a „Jedlik Ányos Terv” alapján – GZR-T-Ö-2016 kódszámmal – elektromobilitási töltőinfrastruktúra kiépítésének támogatására kiírt *„Elektromos töltőállomás alprogram a helyi önkormányzatok részére”* című pályázaton való részvételre vonatkozó konkrét döntés, valamint a pályázattal kapcsolatos részdöntések meghozására felhatalmazza a Pénzügyi és Kerületfejlesztési Bizottságot.

**Felelős:** Vattamány Zsolt polgármester

**Határidő:** 2016. december 31.