|  |
| --- |
| **Budapest Főváros VII. kerület Erzsébetváros Önkormányzata**  **Batóné Dr. Mácsai Gyöngyvér Jegyzői Iroda vezetője** |

**Iktatószám:**

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. október 3 - ai rendkívüli**

**ülésére**

|  |  |
| --- | --- |
| **Tárgy:** | Javaslat a GZR-T-Ö-2016 kódszámú pályázati felhívásra benyújtott, GZR–T-Ö-2016-0067 azonosító számú projekt keretében telepített 5 db elektromos gépjármű töltőállomás megfelelő rendelkezésre állásának biztosítására |

**Készítette:**

dr. Szász Eleonóra

irodavezető-helyettes

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Az Önkormányzat a Jedlik Ányos Terv – Elektromos töltőállomás alprogram helyi önkormányzatok részére” tárgyú, GZR-T-Ö-2016 kódszámú pályázati felhívásra benyújtott, GZR–T-Ö-2016-0067 azonosító számú projekt keretében 5 db elektromos gépjármű töltőállomás létesítésére vissza nem térítendő támogatást nyert el. A támogatási szerződés 2017. június 7. napján megkötésre került (1. számú melléklet).

A projekt megvalósult, a forgalomtechnikai terveknek megfelelően az alábbi helyszíneken kerültek telepítésre elektromos töltőállomások:

1 db „A” típusú töltő (típusa: Etrel G-6232-2-0-D): Bp. VII. Bajza u. 3. sz. előtti 2 db várakozóhelyen

1 db „A” típusú töltő (típusa: Etrel G-6232-2-0-D: Bp. VII. Sajó u. 1. sz. előtti 2 db várakozóhelyen

1 db „A” típusú töltő (típusa: Etrel G-6232-2-0-D): Bp. VII. Wesselényi u. 7. sz. előtti 2 db várakozóhelyen

1 db „A” típusú töltő (típusa: Etrel G-6232-2-0-D): Bp. VII. Wesselényi u. 56. sz. előtti 2 db várakozóhelyen

1 db „C” típusú töltő (típusa: EFACEC QC45): Bp. VII. Kertész u. 3. sz. előtti 5 db várakozóhelyen.

Az elnyert támogatás összege 13.104 ezer Ft.

A projekt eredményeit a beruházás üzembe helyezésének időpontjától (az üzembe helyezés időpontja: 2019. augusztus 14.) legalább öt évig fenn kell tartani. Az Önkormányzat a fenntartási időszak lejártát követően is működtetni kívánja az elektromos töltőállomásokat.

A üzemeltetési és elektromobilitás szolgáltatói feladatokokat külső szakértő igénybevételével látja el az Önkormányzat.

A töltőberendezések rendelkezésre állásának szintjéről a pályázat Lebonyolítója felé az Önkormányzatnak évente nyilatkoznia kell a fenntartási jelentésekben.

A feladatellátása körében a külső szakértő felmérte elektromos töltőállomások állapotát és jelezte, hogy a töltőberendezések rendelkezésre állására előírt 99,5 % (kivéve vis maior esetét) a berendezések jelenlegi állapotában igen nehezen biztosítható.

A töltberendezések jelentősen túlhasználat, melynek oka a korábban biztosított ingyenes használatbavételi lehetőség, a kiemelkedően kedvező elhelyezkedés mellett.

A töltőberendezések jelenlegi állapota mellett a jövőben az üzemeltetési költségek növekedésére, és rendszeres javítási igényekre lehet számítani.

A Támogatási szerződés alapján a Kedvezményezett köteles saját költségén gondoskodni a támogatás által érintett beruházás, valamint a beszerzett eszközök rendeltetésszerű használataáról, illetve az előírt folyamatos karbantartásáról, valamint a szükséges javításokról és esetlegesen szükséges, eredeti állapotnak megfelelő pótlásokról.

Mindezekre tekintettel a töltőberendezések megfelelő rendelkezésre állásának biztosítása érdekében szükséges a felmerült javítási és pótlási munkák mielőbbi elvégeztetése.

A munkálatok becsült értéke előzetes kalkuláció szerint nem haladná meg a nettó 3.000.000 Ft összeget.

A Bizottság döntési jogkörét a Képviselő-testület 357/2016. (IX. 12.) számú határozata alapozza meg, mely szerint a Képviselő-testület a GZR-T-Ö-2016 kódszámmal elektromobilitási töltőinfrastruktúra kiépítésének támogatására kiírt *„Elektromos töltőállomás alprogram a helyi önkormányzatok részére”* című pályázattal kapcsolatos részdöntések meghozására felhatalmazza a Pénzügyi és Kerületfejlesztési Bizottságot.

Kérem a Tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2023. (X.03) határozata a GZR-T-Ö-2016 kódszámú pályázati felhívásra benyújtott, GZR–T-Ö-2016-0067 azonosító számú projekt keretében telepített 5 db elektromos gépjármű töltőállomás megfelelő rendelkezésre állásának biztosításával kapcsolatban**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

* biztosítani kell a GZR–T-Ö-2016-0067 azonosító számú projekt keretében telepített 5 db elektromos gépjármű töltőállomás megfelelő rendelkezésre állását és ennek érdekében minden töltőállomást érintően el kell végezni a szükséges javításokat és pótlásokat.
* felkéri a Polgármestert, hogy gondoskodjon a szükséges intézkedések megtételéről.

Felelős: Niedermüller Péter polgármester

Határidő: azonnal

Budapest, 2023. szeptember 26.

Batóné Dr. Mácsai Gyöngyvér

Jegyzői Iroda vezetője