|  |
| --- |
| **Budapest Főváros VII. kerület Erzsébetváros Önkormányzata**  **Tóth Csaba kabinetvezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2023. október 3-ai ülésére**

|  |  |
| --- | --- |
| **Tárgy:** | Javaslat beszerzési eljárást lezáró érdemi döntés meghozatalára a „Klauzál téri Vásárcsarnok esővízgyűjtő tartály beruházás kivitelezése”tárgyában |

**Készítette:**

Tóth Csaba

Klímavédelmi és Fenntarthatósági Kabinet

kabinetvezető

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A „Klauzál téri Vásárcsarnok esővízgyűjtő tartály beruházás kivitelezése” tárgyában szükségessé vált beszerzési eljárás lebonyolítása. A megvalósításhoz szükséges pontos műszaki leírást az ajánlattételi felhívás 3. pontja tartalmazza (2.számú melléklet).

A tárgyi feladatra határozott idejű szerződést kívánunk kötni, a szerződés aláírásától számított 50 nap időtartamra.

Figyelemmel a beszerzés becsült értékének összegére, Budapest Főváros VII. Kerület Erzsébetváros Önkormányzata a V/143-1/2023 iktatószámú polgármesteri engedély (1.sz. melléklet) alapján beszerzési eljárást indított „Klauzál téri Vásárcsarnok esővízgyűjtő tartály beruházás kivitelezése” tárgyában.

Budapest Főváros VII. kerület Erzsébetváros Önkormányzatának és Polgármesteri Hivatalának Beszerzési Szabályzata (a továbbiakban: Beszerzési Szabályzat) rendelkezései alapján az alábbi három gazdasági szereplő részére került megküldésre az ajánlattételi felhívás (2.sz. melléklet):

* Barek és Rékasi Építőipari Kereskedelmi és Szolgáltató Kft.
* GAB-ÉPSZER Kft.
* M és M Épitőipari Szolgáltató Kft.

A beszerzés becsült értéke nettó 28.000.000,- forint + ÁFA.

Az ajánlattételi határidőig, vagyis 2023. szeptember 20. napja 13 óráig valamennyi gazdasági szereplő megküldte ajánlatát az alábbiak szerint:

|  |  |  |
| --- | --- | --- |
| **Ajánlattevő megnevezése** | **Ajánlati ár** (bruttó) | **Megjegyzés** |
| M és M Épitőipari Szolgáltató Kft. | 34 420 747,-  nettó 27 102 950,- | érvényes |
| Barek és Rékasi Építőipari Kereskedelmi és Szolgáltató Kft. | 40 020 240,-  nettó 31 512 000,- | érvényes |
| GAB-ÉPSZER Kft. | 49 231 925,-  nettó 38 765 295,- | érvényes |

Az érvényes ajánlatok (4-6. sz. mellékletek) közül, a bírálati szempont szerint (legalacsonyabb összegű ellenszolgáltatás) a legelőnyösebb ajánlatot a M és M Építőipari Szolgáltató Kft. nyújtotta be (7. sz. melléklet). A szerződéstervezetben foglaltak szerint a Megrendelő, azaz Budapest Főváros VII. Kerület Erzsébetváros Önkormányzata a vállalkozói díj 3%-ának megfelelő összegű tartalékkeretet is biztosít a rendeltetésszerű és biztonságos használathoz szükséges munkák elvégzésére és az időközben felmerülő megrendelői igények kielégítésére, melynek összege 813 088,- Ft + 219 534,- Ft ÁFA.

A Beszerzési Szabályzat IV. fejezet 2.3. és 2.4 pontjai alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek…”*

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

1. *A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.* *Továbbá az eljárást lezáró érdemi döntés meghozatala során az IV. 2.3.2 a) - i) pontokban felsorolt esetekben.*

*Jelen pont alkalmazása esetén 3 ajánlat bekérése nem mellőzhető. A beérkezett ajánlatok értékeléséről bírálati jegyzőkönyv felvétele kötelező. Az alkalmazandó iratmintát a Szabályzat 1. számú melléklete tartalmazza.*

*b) A beszerzési eljárást lezáró érdemi döntés meghozatala ez esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A szükséges fedezet rendelkezésre áll Budapest Főváros VII. kerület Erzsébetváros Önkormányzata 2023. évi elfogadott költségvetésében a „9128 LIFE in RUNOFF című LIFE20 CCA/HU/001774 pályázat” címszámon.

A fentiekre tekintettel kérem, hogy a Tisztelt Bizottság az előterjesztést megtárgyalni és a határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2023. (X. 03.) határozata a Klauzál téri Vásárcsarnok esővízgyűjtő tartály beruházás kivitelezése tárgyában**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. engedélyezi az M és M Építőipari Szolgáltató Kft. (székhelye: 2085 Pilisvörösvár, Zöldfa utca 1.; cégjegyzékszám: 13 09 065512, adószám: 10765250-2-13; képviseli: Müller Zsolt ügyvezető) és Budapest Főváros VII. Kerület Erzsébetváros Önkormányzata közötti szerződéskötést a „Klauzál téri Vásárcsarnok esővízgyűjtő tartály beruházás kivitelezése” tárgyában mindösszesen nettó 27 102 950 + 7 317 797 Ft ÁFA összegben, továbbá a vállalkozói díj 3%-ának megfelelő összegű tartalékkeretet is biztosít a rendeltetésszerű és biztonságos használathoz szükséges munkák elvégzésére és az időközben felmerülő megrendelői igények kielégítésére, melynek összege 813 088,- Ft + 219 534,- Ft ÁFA.
2. felkéri a polgármestert az 1. pontban meghatározott „Klauzál téri Vásárcsarnok esővízgyűjtő tartály beruházás kivitelezése” tárgyában a kivitelezési szerződés aláírására.
3. felkéri a polgármestert, hogy gondoskodjon az építőipari kivitelezéshez szükséges műszaki ellenőri feladatok ellátásáról.
4. felkéri a polgármestert az építőipari kivitelezés vonatkozásában a Klauzál tér 11. szám alatti társasházzal és az Erzsébetvárosi Piacüzemeltetési Kft.-vel történő együttműködésre.

**Felelős:** Niedermüller Péter polgármester

**Határidő:** 1. és 4. pont tekintetében azonnal, 2-3. pont tekintetében 2023. október 10.

Budapest, 2023. szeptember 20.

Tóth Csaba

kabinetvezető

Klímavédelmi és Fenntarthatósági Kabinet

Előterjesztés mellékletei:

1. sz. melléklet – Ajánlattételi felhívást engedélyező levél
2. sz. melléklet – Ajánlattételi felhívás
3. sz. melléklet – Értesítés ajánlattételi határidő hosszabbításáról
4. sz. melléklet – Barek és Rékasi Építőipari Kereskedelmi és Szolgáltató Kft. ajánlata
5. sz. melléklet – GAB-ÉPSZER Kft.ajánlata
6. sz. melléklet – M és M Építőipari Szolgáltató Kft. ajánlata
7. sz. melléklet – Bíráló bizottsági jegyzőkönyv